pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ติดตามสถานการณ์และผลการดำเนินการเฝ้าระวัง ป้องกัน และเตรียมความพร้อมในการรองรับสถานการณ์การระบาดโรคติดเชื้อไวรัสโคโรนา 2019 (COVID-19) [กระทรวงเกษตรและสหกรณ์]
วันศุกร์ที่ 8 พฤษภาคม 2563
กระทรวงเกษตรฯ ติดตามสถานการณ์และผลการดําเนินการเฝ้าระวัง ป้องกัน และเตรียมความพร้อมในการรองรับสถานการณ์การระบาดโรคติดเชื้อไวรัสโคโรนา 2019 (COVID-19) [กระทรวงเกษตรและสหกรณ์]
กระทรวงเกษตรฯ ติดตามสถานการณ์และผลการดําเนินการเฝ้าระวัง ป้องกัน และเตรียมความพร้อมในการรองรับสถานการณ์การระบาดโรคติดเชื้อไวรัสโคโรนา 2019 (COVID-19) พร้อมระดมทุกหน่วยงานขับเคลื่อน 8 นโยบายสําคัญของกระทรวง
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังการประชุมผู้ประสานงานศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กระทรวงเกษตรและสหกรณ์ ว่า ที่ประชุมได้รับฟังการรายงานสถานการณ์และผลการดําเนินการเฝ้าระวัง ป้องกัน และเตรียมความพร้อมในการรองรับสถานการณ์การระบาดโรคติดเชื้อไวรัสโคโรนา 2019 (COVID-19) (ข้อมูล ณ วันที่ 7 พ.ค. 63) ซึ่งกระทรวงเกษตรฯ มีมาตรการการช่วยเหลือกระทรวงเกษตรและสหกรณ์ ทั้งการเพิ่มช่องทางการจําหน่ายสินค้าเกษตร อาทิ การจัดทําเคมเปญและโครงการต่าง ๆ เพื่อช่วยเหลือเกษตรกร การสร้างรายได้ โดยมีการจ้างแรงงาน การลดภาระค่าใช้จ่าย อาทิ การสนับสนุนเมล็ดพันธุ์พืชสวนครัว และการขอความร่วมมือลดราคาอาหารสัตว์น้ําและปัจจัยการผลิต เป็นต้น รวมถึงการจัดการด้านหนี้สิน เพื่อบรรเทาความเดือนร้อนของเกษตรกร อีกทั้งหน่วยงานในสังกัดกระทรวงเกษตรฯ ยังเปิดให้บริการแก่ประชาชน/เกษตรกร/ผู้ประกอบการ ผ่านช่องทางต่าง ๆ ทั้งเว็บไซด์ E-Mail Call Center facebook และ Application Line
นอกจากนี้ ยังได้มีการติดตามผลการดําเนินงานภายใต้ 8 นโยบายของกระทรวงเกษตรและสหกรณ์ ได้แก่ 1) การบริหารจัดการแหล่งน้ํา 2) การส่งเสริมเกษตรกรรมยั่งยืน 3) การใช้ระบบตลาดน้ําการผลิต 4) การลดต้นทุนการผลิต 5) การบริหารจัดการประมงอย่างยั่งยืน 6) การแก้ปัญหาเฉพาะหน้าให้เกษตรกร 7) การจัดทําข้อมูลสารสนเทศด้านการเกษตร และ 8) การพัฒนาศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)
รัฐบาลไทย-ข่าวทำเนียบรัฐบาล-ยธ. ติดตามการดำเนินงานของส่วนราชการในพื้นที่ จ.ระนอง
วันอังคารที่ 5 กันยายน 2560
ยธ. ติดตามการดําเนินงานของส่วนราชการในพื้นที่ จ.ระนอง
นายธวัชชัย ไทยเขียว รองปลัดกระทรวงยุติธรรม เป็นประธานการประชุมร่วมกับหัวหน้าหน่วยงานในสังกัดกระทรวงยุติธรรมในพื้นที่จังหวัดระนองภายใต้โครงการตรวจเยี่ยมและติดตามการปฏิบัติงานของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖
เมื่อวันจันทร์ที่ ๔ กันยายน ๒๕๖๐ เวลา ๑๕.๐๐ น.ณ โรงแรม Tinidee ตําบลเขานิเวศน์ อําเภอเมือง จังหวัดระนองนายธวัชชัย ไทยเขียว รองปลัดกระทรวงยุติธรรมเป็นประธานการประชุมร่วมกับหัวหน้าหน่วยงานในสังกัดกระทรวงยุติธรรมในพื้นที่จังหวัดระนองภายใต้โครงการตรวจเยี่ยมและติดตามการปฏิบัติงานของสํานักงานยุติธรรมจังหวัดและศูนย์ยุติธรรมชุมชนประจําปีงบประมาณ พ.ศ. ๒๕๖๐เพื่อรับฟังผลการดําเนินงานของหน่วยงานในพื้นที่ เพื่อนําไปสู่การพัฒนาการให้บริการของกระทรวงยุติธรรมให้ตรงกับความต้องการของประชาชน และมีประสิทธิภาพมากยิ่งขึ้นพร้อมทั้งรับฟังปัญหา อุปสรรคของส่วนราชการในพื้นที่เพื่อร่วมกันแก้ไขปัญหา และนําข้อเสนอแนะไปปรับปรุงการทํางานในพื้นที่ต่อไป
ในการนี้ รองปลัดกระทรวงยุติธรรม ได้เสนอแนะให้มีการบูรณาการด้านงบประมาณ บุคลากรและการใช้ทรัพยากรร่วมกันของส่วนราชการในพื้นที่ เพื่อให้การปฏิบัติงานเป็นไปอย่างมีประสิทธิภาพพร้อมทั้งมีการเชื่อมโยงข้อมูลเพื่อสนับสนุนการทํางานร่วมกัน อาทิการเชื่อมโยงข้อมูลของกรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์ผ่านศูนย์แลกเปลี่ยนข้อมูลกระบวนการยุติธรรม : Data Exchange Center (DXC)ทั้งนี้ นางสาวทรงศิริ มุสิกะ ยุติธรรมจังหวัดระนอง ได้รายงานสรุปเกี่ยวกับการดําเนินงานของสํานักงานยุติธรรมจังหวัดในด้านการให้บริการประชาชน ในปีงบประมาณ ๒๕๖๐ซึ่งจากสถิติพบว่า ประชาชนในจังหวัดระนอง ส่วนใหญ่มาติดต่อขอใช้บริการสํานักงานยุติธรรมจังหวัดมากที่สุด คือการขอรับบริการปรึกษาปัญหากฎหมาย รองลงมา คือ การขอรับการเยียวยา และการขอรับบริการจากกองทุนยุติธรรม
โอกาสนี้ รองปลัดกระทรวงยุติธรรม กล่าวว่า สถานการณ์ในพื้นที่จังหวัดระนอง ยังไม่พบปัญหาการไม่ได้รับความเป็นธรรมที่มีความรุนแรง ส่วนใหญ่เป็นปัญหาการขายฝาก ซึ่งนําไปสู่การฟ้องขับไล่ให้ชาวบ้านออกจากที่ดินดังนั้น จึงได้มอบหมายให้กรมสอบสวนคดีพิเศษ ดําเนินการตรวจสอบข้อเท็จจริงเพื่อให้ความช่วยเหลือชาวบ้านที่ได้รับความเดือดร้อนในเรื่องดังกล่าวต่อไป
รัฐบาลไทย-ข่าวทำเนียบรัฐบาล-นายกรัฐมนตรีแลกเปลี่ยนทัศนะเกี่ยวกับสถานการณ์ภายในภูมิภาคและระดับโลก
วันเสาร์ที่ 29 เมษายน 2560
นายกรัฐมนตรีแลกเปลี่ยนทัศนะเกี่ยวกับสถานการณ์ภายในภูมิภาคและระดับโลก
นายกรัฐมนตรีแลกเปลี่ยนทัศนะเกี่ยวกับสถานการณ์ภายในภูมิภาคและระดับโลก
วันนี้ (29 เมษายน 2560) เวลา 13.40 น. ตามเวลาท้องถิ่น พลเอกประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน ครั้งที่ 30 (อย่างไม่เป็นทางการ) ณ ห้องประชุม Formal Living Room อาคาร Coconut Palace กรุงมะนิลา สาธารณรัฐฟิลิปปินส์
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่า ศักยภาพของเอเชียแปซิฟิกก่อให้เกิดทั้งความร่วมมือและการแข่งขันของมหาอํานาจในภูมิภาคโดยเฉพาะสหรัฐฯ จีน ญี่ปุ่นและอินเดีย การเปลี่ยนแปลงของภูมิทัศน์ใหม่ของโลก (global landscape) ทําให้อาเซียนต้องติดตามการดําเนินความสัมพันธ์ระหว่างมหาอํานาจ และให้ความสําคัญกับการรักษาสมดุลในการดําเนินความสัมพันธ์ที่ดีกับมหาอํานาจเหล่านี้และเพื่อคงบทบาทและความสําคัญของอาเซียนในภูมิภาค
ด้วยเหตุนี้ อาเซียนจะต้องให้ความสําคัญกับการเสริมสร้างเอกภาพในภูมิภาค โดยเสริมสร้างความร่วมมือระหว่างกันที่เป็นรูปธรรม ลดความหวาดระแวงและความตึงเครียดในภูมิภาค เสริมสร้างความไว้เนื้อเชื่อใจ และส่งเสริมผลประโยชน์ร่วมกันอย่างเท่าเทียมพร้อมยึดกฎหมายระหว่างประเทศและสันติวิธี
รัฐบาลไทย-ข่าวทำเนียบรัฐบาล-สธ. เร่งเพิ่มประสิทธิภาพระบบบริหารจัดการจริยธรรมการวิจัยในคน
วันเสาร์ที่ 28 เมษายน 2561
สธ. เร่งเพิ่มประสิทธิภาพระบบบริหารจัดการจริยธรรมการวิจัยในคน
กระทรวงสาธารณสุข เร่งเพิ่มประสิทธิภาพระบบบริหารจัดการจริยธรรมการวิจัยในคน ให้ได้คุณภาพ มาตรฐานสากล คุ้มครองสิทธิและความปลอดภัยของอาสาสมัครร่วมวิจัย รองรับการพัฒนานวัตกรรมกลุ่มสุขภาพตามนโยบายไทยแลนด์ 4.0
สธ. เร่งเพิ่มประสิทธิภาพระบบบริหารจัดการจริยธรรมการวิจัยในคน
กระทรวงสาธารณสุข เร่งเพิ่มประสิทธิภาพระบบบริหารจัดการจริยธรรมการวิจัยในคน ให้ได้คุณภาพ มาตรฐานสากล คุ้มครองสิทธิและความปลอดภัยของอาสาสมัครร่วมวิจัย รองรับการพัฒนานวัตกรรมกลุ่มสุขภาพตามนโยบายไทยแลนด์ 4.0
พญ.มยุรา กุสุมภ์ เลขานุการรัฐมนตรีว่าการกระทรวงสาธารณสุข เปิดเผยภายหลังเป็นประธานเปิดประชุมเชิงปฏิบัติการเพื่อพัฒนาศักยภาพผู้จัดการระบบงานจริยธรรมการวิจัยระดับจังหวัด ของหน่วยงานในสังกัดกระทรวงสาธารณสุขรุ่นที่ 1 ประกอบด้วย คณะกรรมการจริยธรรมการวิจัยเกี่ยวกับมนุษย์ (EC)ระดับจังหวัด ที่ทําหน้าที่บริหารจัดการและให้การสนับสนุนการทํางานของคณะกรรมการจริยธรรมการวิจัยเกี่ยวกับมนุษย์ (EC)เขตสุขภาพที่ 1-6 จํานวน 130 คน จัดโดยสํานักวิชาการสาธารณสุข สํานักงานปลัดกระทรวงสาธารณสุข และชมรมจริยธรรมการวิจัยในคนในประเทศไทย และหน่วยงานที่เกี่ยวข้อง
พญ.มยุรากล่าวว่า กระทรวงสาธารณสุข มีนโยบายในการพัฒนาศักยภาพและมาตรฐานคณะกรรมการจริยธรรมการวิจัยเกี่ยวกับมนุษย์ (EC)ซึ่งมีบทบาทสําคัญในการปกป้องอาสาสมัครที่เข้าร่วมในการศึกษาวิจัยให้ได้รับการคุ้มครองสิทธิ์ มีความปลอดภัย และได้รับประโยชน์อย่างเหมาะสมจากการเข้าร่วมการวิจัยตามหลักมาตรฐานสากล เน้นการเพิ่มประสิทธิภาพระบบบริหารจัดการของคณะกรรมการECในการพิจารณาจริยธรรมของโครงร่างการวิจัย โดยเฉพาะการวิจัยทางคลินิก (clinical research)ที่เกี่ยวข้องกับมนุษย์ในการทดลองยาใหม่ หรือเครื่องมือทางการแพทย์ ที่มีการศึกษาวิจัยในหลายพื้นที่ให้ได้รับการพิจารณาอย่างรวดเร็วและมีคุณภาพ มาตรฐานทางด้านจริยธรรมการวิจัยเกี่ยวกับมนุษย์ที่เหมาะสม รองรับการพัฒนานวัตกรรมกลุ่มสุขภาพที่มีแนวโน้มเพิ่มขึ้นตามนโยบายไทยแลนด์ 4.0 โดยปัจจุบันมีคณะกรรมการECทั้งระดับกระทรวง ระดับกรม ระดับหน่วยงานสังกัดกรมวิชาการ และระดับจังหวัด รวม 187 คณะ
ทั้งนี้ ผู้เข้าร่วมการประชุมดังกล่าว ยังได้รับฟังการถ่ายทอดประสบการณ์จากหน่วยงานที่ผ่านการรับรองมาตรฐานระดับชาติและระดับสากล เช่น สถาบันบําราศนราดูร สถาบันสุขภาพเด็กแห่งชาติบรมราชชนนี คณะกรรมการจริยธรรมการวิจัยในคน กระทรวงสาธารณสุข และคณะกรรมการจริยธรรมการวิจัยในคนโรงพยาบาลพุทธชินราช จังหวัดพิษณุโลก เพื่อนําไปประยุกต์ใช้ในการพัฒนาระบบบริหารจัดการของคณะกรรมการECระดับจังหวัดและเขตสุขภาพให้มีประสิทธิภาพต่อไป
*********************28 เมษายน 2561
รัฐบาลไทย-ข่าวทำเนียบรัฐบาล-สธ.เตือนกินอาหารสุก ๆ ดิบ ๆ ระวังพยาธิ
วันจันทร์ที่ 30 ธันวาคม 2562
สธ.เตือนกินอาหารสุก ๆ ดิบ ๆ ระวังพยาธิ
กระทรวงสาธารณสุข แนะนําประชาชนกินอาหารฉลองปีใหม่ ต้องปรุงสุก ล้างผักผลไม้ให้สะอาด ลดการเกิดโรคพยาธิ แนะหากหิวบ่อย กินอาหารมากแต่น้ําหนักลด ท้องอืด ท้องเฟ้อ ท้องเสีย ควรรีบไปพบแพทย์
นายแพทย์รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุข ให้สัมภาษณ์ว่าช่วงเทศกาลปีใหม่ การกินเลี้ยงในหมู่ญาติพี่น้อง ควรเลือกเมนูอาหารที่ปรุงสุก หลีกเลี่ยงอาหารสุก ๆ ดิบ ๆ เพราะเสี่ยงเกิดโรคอาหารเป็นพิษ หรือเป็นโรคพยาธิได้ พยาธิที่พบบ่อย ได้แก่ พยาธิไส้เดือน พยาธิใบไม้ พยาธิตัวจี๊ด พยาธิตัวตืด ซึ่งอาศัยอยู่ในดิน พื้นหญ้า ในน้ํา เนื้อสัตว์ ทั้งสัตว์บก สัตว์น้ํา สัตว์ครึ่งบกครึ่งน้ํา และอาจปนเปื้อนมากับอาหาร ผัก ผลไม้ หรือน้ําดื่ม เมื่อเข้าสู่ร่างกายจะเป็นปรสิตคอยแย่งอาหาร ทําให้คนที่มีพยาธิมีร่างกายทรุดโทรม หรือเกิดอาการแพ้สารที่ขับออกมาจากตัวพยาธิ หากเข้าสู่สมองอาจเป็นอัมพาตและเสียชีวิตได้
นายแพทย์รุ่งเรืองกล่าวต่อว่า ผู้ที่มีพยาธิในร่างกายจะมีอาการผิดปกติ เช่น รู้สึกหิวบ่อย กินอาหารมากแต่น้ําหนักลด ท้องอืด ท้องเฟ้อ ท้องเสีย เจ็บและบวมตามผิวหนัง เจ็บหน้าอก ไอเป็นเลือด มีอาการแพ้ทางผิวหนังมีผื่นคันหรือเป็นแนวแดงๆ บนผิวหนัง มีตุ่มนูนจํานวนมากขึ้นตามผิวหนัง เป็นไข้ ปวดเมื่อยตามร่างกาย ปวดศีรษะ ตาพร่ามัว ขอรีบไปพบแพทย์เพื่อตรวจรักษา ไม่ซื้อยาถ่ายพยาธิมากินเอง เพราะพยาธิมีหลายชนิด ใช้ยารักษาต่างกันการป้องกันคือไม่รับประทานอาหารสุก ๆ ดิบ ๆ เช่น ก้อย ลาบ ลู่ ยํา พล่า แหนม ส้มปลา ปลาร้าดิบล้างผักและผลไม้ให้สะอาด ล้างมือด้วยน้ําและสบู่บ่อย ๆ ก่อนปรุงและรับประทานอาหาร หลังเข้าห้องน้ําห้องส้วม ดื่มน้ําสะอาด และใส่รองเท้าทุกครั้งที่ออกจากบ้าน ดูแลเด็กให้ล้างมือเพราะเด็กมักใช้มือหยิบจับอาหารเข้าปาก
************************** 30 ธันวาคม 2562
รัฐบาลไทย-ข่าวทำเนียบรัฐบาล-ก.แรงงาน แนะ ‘ลงทะเบียนออนไลน์’ สะดวก รวดเร็ว ภายใน 31 มี.ค. 61
วันศุกร์ที่ 30 มีนาคม 2561
ก.แรงงาน แนะ ‘ลงทะเบียนออนไลน์’ สะดวก รวดเร็ว ภายใน 31 มี.ค. 61
กระทรวงแรงงานเปิดรับบริการลงทะเบียนออนไลน์สําหรับนายจ้าง และแรงงานที่ไม่ได้จองคิวดําเนินการไว้ ให้มาลงทะเบียนในระบบออนไลน์ซึ่งมีเจ้าหน้าที่อํานวยความสะดวกในการลงทะเบียน
กระทรวงแรงงานเปิดรับบริการลงทะเบียนออนไลน์สําหรับนายจ้าง และแรงงานที่ไม่ได้จองคิวดําเนินการไว้ ให้มาลงทะเบียนในระบบออนไลน์ซึ่งมีเจ้าหน้าที่อํานวยความสะดวกในการลงทะเบียน โดยจะมี SMS นัดหมายให้นายจ้างพาแรงงานต่างด้าวมาดําเนินการขึ้นทะเบียนประวัติ ณ สถานที่ที่กําหนดในภายหลัง ทั้งนี้จะต้องลงงทะเบียนทางออนไลน์ภายใน วันที่ 31 มี.ค. 61 เท่านั้น
เพื่อความรวดเร็วและความสะดวกของนายจ้างและแรงงานต่างด้าว จึงขอเชิญชวนให้มาลงทะเบียนในระบบออนไลน์ทั้งที่ OSS ,สํานักงานจัดหางานจังหวัดหรือเขต,จุดบริการเคลื่อนที่ หรือลงทะเบียนด้วยตนเองที่ www.doe.go.th โดยจะต้องลงทะเบียนผ่านระบบนี้ภายใน 31 มี.ค. 61 เท่านั้น
โดยในศูนย์ OSS ของกระทรวงแรงงาน ให้บริการในบริเวณใต้ตึกอาคารประกันสังคม หลังอาคารสํานักงานปลัดกระทรวงแรงงาน
+++++++++++++++++++
กองเผยแพร่และประชาสัมพันธ์
30 มีนาคม 2561
รัฐบาลไทย-ข่าวทำเนียบรัฐบาล-“บิ๊กอู๋”ชมการทดสอบมาตรฐานฝีมือผู้ประกอบอาหารไทย ปั้นพ่อครัวแม่ครัวไทยสู่ครัวโลก
วันอาทิตย์ที่ 3 กุมภาพันธ์ 2562
“บิ๊กอู๋”ชมการทดสอบมาตรฐานฝีมือผู้ประกอบอาหารไทย ปั้นพ่อครัวแม่ครัวไทยสู่ครัวโลก
รมว.แรงงาน และคณะ เยี่ยมชมการทดสอบภาคปฏิบัติตามมาตรฐานฝีมือแรงงานแห่งชาติ สาขาผู้ประกอบอาหารไทยในเยอรมนี แก้ปัญหาขาดแคลนพ่อครัว - แม่ครัวไทยในต่างประเทศ ขยายตลาดแรงงานไทย เสริมสร้างโอกาสความก้าวหน้า เผยแพร่ประชาสัมพันธ์อาหารไทยให้เป็นที่ยอมรับ
รมว.แรงงาน และคณะ เยี่ยมชมการทดสอบภาคปฏิบัติตามมาตรฐานฝีมือแรงงานแห่งชาติ สาขาผู้ประกอบอาหารไทยในเยอรมนี แก้ปัญหาขาดแคลนพ่อครัว - แม่ครัวไทยในต่างประเทศ ขยายตลาดแรงงานไทย เสริมสร้างโอกาสความก้าวหน้า เผยแพร่ประชาสัมพันธ์อาหารไทยให้เป็นที่ยอมรับ แก่สายตาชาวต่างประเทศ พร้อมยกระดับธุรกิจร้านอาหารไทยให้เป็นที่รู้จักมากขึ้น
เมื่อวันที่ 2 กุมภาพันธ์ 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน นางเพชรรัตน์ สินอวย อธิบดีกรมการจัดหางาน นายสุทธิ สุโกศล อธิบดีกรมพัฒนาฝีมือแรงงาน และคณะ เยี่ยมชมการทดสอบภาคปฏิบัติตามมาตรฐานฝีมือแรงงานแห่งชาติ สาขาผู้ประกอบอาหารไทย ของกรมพัฒนาฝีมือแรงงาน ณ เมืองเฮ้าสัก สหพันธ์สาธารณรัฐเยอรมนี โดยการเยี่ยมชมการทดสอบมาตรฐานฝีมือแรงงานแห่งชาติ ในครั้งนี้ เพื่อต้องการแก้ไขปัญหาการขาดแคลนแรงงานฝีมือในตําแหน่งพ่อครัว - แม่ครัวไทยในต่างประเทศ การขยายตลาดแรงงานไทยในต่างประเทศ ทําให้แรงงานไทยในต่างประเทศมีโอกาสก้าวหน้าในการทํางานและมีมาตรฐานฝีมือแรงงานในต่างประเทศ ตลอดจนการเผยแพร่ประชาสัมพันธ์ด้านอาหารไทยให้เป็นที่ยอมรับ รวมทั้งการยกระดับธุรกิจร้านอาหารไทยให้เป็นที่รู้จักและเสริมสร้างภาพลักษณ์ที่ดียิ่งขึ้นในสายตาชาวต่างประเทศ
ปัจจุบันมีคนไทยพํานักอยู่ในเยอรมนีจํานวนประมาณ 25,000 คน มีร้านอาหารไทยจํานวนกว่า 600 ร้าน ซึ่งกระทรวงแรงงาน โดยกรมพัฒนาฝีมือแรงงานได้มีการทดสอบมาตรฐานฝีมือแรงงานแห่งชาติ สาขาผู้ประกอบอาหารไทย ระดับ 1 ระหว่างวันที่ 2 - 3 ก.พ.62 มีเป้าหมายในการทดสอบฯ ให้แก่คนไทยที่อยู่ในเมืองเฮ้าสัก จํานวน 20 คน ทั้งนี้ ตั้งแต่ปี 2554 - 2561 สามารถดําเนินการทดสอบมาตรฐานฝีมือแรงงานแห่งชาติตามโครงการส่งเสริมศักยภาพมาตรฐานฝีมือแรงงานไทยรวมทุกสาขาแล้วจํานวน 1,335 คน ในจํานวนนี้เป็นผู้ผ่านการทดสอบสาขาผู้ประกอบอาหารไทยจํานวน 158 คน ที่เหลือเป็นผู้ผ่านการทดสอบสาขานวดแผนไทยและสาขาการนวดไทยสัปปายะโดยปัจจุบันแรงงานไทยมีรายได้เฉลี่ยต่อหัวประมาณ 40,000 กว่าบาท
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ - ข้อมูล/
2 กุมภาพันธ์ 2562
รัฐบาลไทย-ข่าวทำเนียบรัฐบาล-ธอส. ประกาศขยายเวลาให้ลูกค้าชำระเงินกู้ งวดเดือนมีนาคมเพิ่มอีก 5 วัน [กระทรวงการคลัง]
วันพุธที่ 1 เมษายน 2563
ธอส. ประกาศขยายเวลาให้ลูกค้าชําระเงินกู้ งวดเดือนมีนาคมเพิ่มอีก 5 วัน [กระทรวงการคลัง]
ธอส.ขยายเวลาให้ลูกค้าสามารถชําระเงินกู้ครบตามจํานวนที่ต้องชําระรายเดือนสําหรับงวดเดือนมีนาคม 2562 อีก 5 วัน คือ ระหว่างวันที่ 1-5 เมษายน 2563 โดย ธอส. จะไม่นับว่าเป็นการชําระล่าช้าแต่อย่างใด
ธนาคารอาคารสงเคราะห์สนับสนุนให้ลูกค้าทําธุรกรรมผ่านช่องทาง Mobile Application : GHB ALL เพื่ออํานวยความสะดวกให้กับลูกค้าที่ต้องการหลีกเลี่ยงการเดินทางไปในพื้นที่สาธารณะ เพื่อลดโอกาสของการสัมผัสหรือใกล้ชิดกับผู้อื่น ในช่วงสถานการณ์แพร่ระบาดของไวรัสโคโรนา 2019 (COVID-19) ซึ่งพบว่ามีลูกค้าของธนาคารประสบปัญหาในการเดินทางมาชําระเงินกู้ จึงไม่สามารถชําระเงินกู้งวดเดือนมีนาคม 2563 ได้ทันภายในวันที่ 31 มีนาคม 2562 จากปัญหาที่เกิดขึ้น ธอส. จึงขอประกาศขยายเวลาให้ลูกค้าสามารถชําระเงินกู้ครบตามจํานวนที่ต้องชําระรายเดือนสําหรับงวดเดือนมีนาคม 2562 อีก 5 วัน คือ ระหว่างวันที่ 1-5 เมษายน 2563 โดย ธอส. จะไม่นับว่าเป็นการชําระล่าช้าแต่อย่างใด สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-เดินหน้าปิดเว็บเถื่อน
วันอังคารที่ 4 สิงหาคม 2563
เดินหน้าปิดเว็บเถื่อน
--
#ไทยคู่ฟ้าปัญหาการละเมิดทรัพย์สินทางปัญญาในสื่อสังคมออนไลน์เป็นปัญหาที่ต้องได้รับการแก้ไขอย่างเร่งด่วน เพื่อให้ปัญหาดังกล่าวลดลง หน่วยงานภาครัฐประกอบด้วย กรมทรัพย์สินทางปัญญา ดีอีเอส กสทช. ตํารวจ และเจ้าของลิขสิทธิ์ ได้บูรณาการทํางานวางแนวทางป้องปราม และมุ่งเน้นการบังคับใช้กฎหมาย
หากศาลสั่งให้ผู้ให้บริการอินเทอร์เน็ต (ISP) ปิดเว็บไซต์ จะต้องดําเนินการปิดเว็บไซต์ละเมิดภายใน 15 วัน หากไม่ปฏิบัติตามคําสั่งศาลอาจต้องระวางโทษปรับไม่เกิน 200,000 บาท และปรับเป็นรายวันอีกไม่เกิน 5,000 บาท จนกว่าจะดําเนินการให้เรียบร้อย
สําหรับผลการดําเนินการที่มา ตั้งแต่เดือน ม.ค. 2561 - มิ.ย. 2563 ศาลได้มีคําสั่งระงับการทําให้แพร่หลายซึ่งข้อมูลคอมพิวเตอร์ที่เป็นการละเมิดทรัพย์สินทางปัญญาออกจากเว็บไซต์ไปแล้วจํานวน 36 คําสั่ง รวมกว่า 1,501 URLs ทั้งนี้ขอความร่วมมือประชาชนไม่สนับสนุนการกระทําอันเป็นการละเมิดสิทธิในทรัพย์สินทางปัญญาของผู้อื่น และหากท่านเป็นผู้พบเห็นเว็บไซต์ละเมิด โปรดแจ้งข้อมูลได้ที่กองป้องปรามการละเมิดทรัพย์สินทางปัญญา หมายเลขโทรศัพท์ 02 547 4702 ครับ
รัฐบาลไทย-ข่าวทำเนียบรัฐบาล-รัฐบาลเดินหน้าปราบปรามผู้มีอิทธิพล
วันศุกร์ที่ 18 สิงหาคม 2560
รัฐบาลเดินหน้าปราบปรามผู้มีอิทธิพล
เพื่อสร้างความสงบสุขร่มเย็นให้แก่สังคม ให้ทุกคนมีสวัสดิภาพเท่าเทียมกัน รัฐบาลจึงปราบปรามผู้มีอิทธิพลอย่างจริงจัง พร้อมขอให้ประชาชนช่วยกันแจ้งเบาะแส
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าปราบปรามผู้มีอิทธิพลที่เกี่ยวข้องกับยาเสพติดและอาวุธสงคราม โดยในช่วง 10 เดือนที่ผ่านมาจับกุมได้แล้วกว่า 30,000 ราย ยึดยาเสพติดได้เป็นจํานวนมาก เช่น ยาบ้า เฮโรอีน ยาไอซ์ เป็นต้น โดยกลุ่มผู้มีอิทธิพลดังกล่าวเป็นเป้าหมายหลักที่รัฐบาลให้ความสําคัญ ไม่เว้นแม้แต่เจ้าหน้าที่รัฐที่เกี่ยวข้อง และต้องบังคับใช้กฎหมายอย่างเข้มงวด เพื่อสร้างสวัสดิภาพในสังคมและประชาชนใช้ชีวิตได้อย่างปลอดภัย ทั้งนี้ รัฐบาลขอความร่วมมือจากประชาชนทุกภาคส่วนในการให้ข้อมูลเบาะแสพฤติกรรมของผู้มีอิทธิพลทุกรูปแบบ ผ่านสายด่วนและตู้ ป.ณ. 1111 รวมทั้งศูนย์ดํารงธรรมทั่วประเทศ เพื่อร่วมกันกดดันให้ผู้กระทําความผิดหยุดพฤติกรรม สร้างความสงบสุขเรียบร้อยในบ้านเมืองตามนโยบายของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. สมคิดฯ เป็นประธานการประชุมคณะกรรมการนโยบายการให้เอกชนร่วมลงทุนในกิจการของรัฐ (PPP) ครั้งที่ 1/2560
วันพุธที่ 25 มกราคม 2560
รอง นรม. สมคิดฯ เป็นประธานการประชุมคณะกรรมการนโยบายการให้เอกชนร่วมลงทุนในกิจการของรัฐ (PPP) ครั้งที่ 1/2560
นายสมคิด จาตุศรีพิทักษ์ รองนายกรัฐมนตรี เป็นประธานการประชุมคณะกรรมการนโยบายการให้เอกชนร่วมลงทุนในกิจการของรัฐ (PPP) ครั้งที่ 1/2560
วันนี้ (25 มกราคม 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล นายสมคิด จาตุศรีพิทักษ์ รองนายกรัฐมนตรี เป็นประธานการประชุมคณะกรรมการนโยบายการให้เอกชนร่วมลงทุนในกิจการของรัฐ (PPP) ครั้งที่ 1/2560
ภายหลังเลิกการประชุมดังกล่าว นายสมคิด จาตุศรีพิทักษ์ รองนายกรัฐมนตรี มอบหมายให้ นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (ผอ.สคร.) แถลงข่าว สรุปผลการประชุมว่า คณะกรรมการนโยบายการให้เอกชนร่วมลงทุนในกิจการของรัฐ (PPP) ได้มีการติดตามความคืบหน้าในโครงการต่าง ๆ ที่อยู่ภายใต้มาตรการ PPP Fast Track ทั้ง 5 โครงการ ซึ่งผลการดําเนินงานในโครงการต่าง ๆ มีดังนี้
โครงการรถไฟฟ้าสายสีชมพู (ช่วงแคราย – มีนบุรี) และโครงการรถไฟฟ้าสายสีเหลือง (ช่วงลาดพร้าว – สําโรง) ได้ดําเนินการตามขั้นตอนภายใต้มาตรการ PPP Fast Track เรียบร้อยแล้ว ทั้งนี้ อยู่ในระหว่างการพิจารณาของคณะกรรมการคัดเลือก ตามมาตรา 35 ในการเจรจาต่อรองกับผู้ยื่นข้อเสนอ ซึ่งคาดว่าจะลงนามในสัญญาได้ ภายในเดือนเมษายน 2560
โครงการรถไฟฟ้าสายสีน้ําเงินส่วนต่อขยาย (ช่วงหัวลําโพง – บางแค และช่วงบางซื่อ – ท่าพระ) คณะกรรมการคัดเลือกของโครงการส่วนต่อขยายและคณะกรรมการกํากับดูแลของโครงการรถไฟฟ้าสายเฉลิมรัชมงคล (ช่วงหัวลําโพง – บางซื่อ) ได้ดําเนินการเจรจาข้อเสนอทางเทคนิคและข้อเสนอทางการเงินการลงทุนจนได้ข้อยุติและได้มีมติเห็นชอบร่างสัญญาแล้ว โดยอยู่ในขั้นตอนการพิจาณาร่างสัญญา เพื่อนําเสนอความเห็นให้กระทรงคมนาคมนําเสนอคณะรัฐมนตรีต่อไป
โครงการทางหลวงพิเศษระหว่างเมือง สายบางปะอิน – นครราชสีมา และสายบางใหญ่ – กาญจนบุรี โดยได้ข้อสรุปและความชัดเจนในด้านข้อกฎหมายแล้ว ซึ่งคาดว่ากรมทางหลวงจะเสนอโครงการต่อคณะกรรมการ PPP อีกครั้งได้ภายในเดือนมีนาคม 2560
นอกจากนี้ ที่ประชุมได้มอบหมายให้กระทรวงคมนาคมพิจารณาเสนอโครงการที่จะดําเนินการตามมาตรการ PPP Fast Track เพิ่มเติม รวมทั้ง เสนอระยะเวลาการดําเนินโครงการดังกล่าวให้เป็นไปตามกรอบระยะเวลาการดําเนินโครงการภายใต้มาตรการ PPP Fast Track และแจ้งให้ สคร. ทราบภายในวันที่ 31 มกราคม 2560
นอกจากนี้ ที่ประชุมได้มีมติเห็นชอบโครงการก่อสร้างหอชมเมืองกรุงเทพมหานคร บนที่ดินราชพัสดุของกรมธนารักษ์ และเป็นโครงการแนวทางที่สอดคล้องกับนโยบายรัฐบาลภายใต้ปรัชญา “ศาสตร์พระราชา” โดยความร่วมมือในรูปแบบแนวทางประชารัฐของรัฐบาล
ตอนท้ายของการแถลงข่าว ผู้อํานวยการสํานักงานคณะกรรมการนโยบายรัฐวิสาหกิจ (ผอ.สคร.) ได้กล่าวเพิ่มเติมว่า นายสมคิด จาตุศรีพิทักษ์ รองนายกรัฐมนตรีในฐานะประธานการประชุมได้เน้นย้ําให้มีโครงการให้เอกชนร่วมลงทุนในกิจการของรัฐ (PPP) ในส่วนภูมิภาคมากขึ้น เพื่อจะได้เป็นการกระจายความเจริญออกไปสู่จังหวัดต่าง ๆ ทั่วประเทศและสอดรับกับแนวโน้มสภาพแวดล้อมในอนาคตที่ชุมชนต่าง ๆ ของทุก ๆ ภูมิภาคทั่วประเทศซึ่งจะเติบโตเป็นชุมชนขนาดใหญ่ระดับชุมชนเมือง และรองนายกรัฐมนตรีได้มอบหมายให้กระทรวงคมนาคมนํานโยบายดังกล่าวไปพิจารณาดําเนินการโดยเร่งด่วนเพื่อสนองตอบนโยบายของรัฐบาลต่อไป
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ไทย–มาเลเซีย ร่วมมือด้านสาธารณสุขชายแดน
วันอาทิตย์ที่ 8 กรกฎาคม 2561
สธ.ไทย–มาเลเซีย ร่วมมือด้านสาธารณสุขชายแดน
กระทรวงสาธารณสุขไทย มาเลเซียร่วมมือด้านสาธารณสุขชายแดนไทย-มาเลเซีย บูรณาการทํางานร่วมกันแก้ไขปัญหา แลกเปลี่ยนเรียนรู้ด้านวิชาการควบคุมป้องกันโรค การคุ้มครองผู้บริโภคด้านอาหารและยา งานอนามัยแม่และเด็ก  การส่งต่อผู้ป่วยข้ามแดน เชื่อมโยงข้อมูลสารสนเทศ
ทางเว็บไซต์ NK-TM Website
นายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข เขตสุขภาพที่ 12 กล่าวถึงผลการประชุมความร่วมมือสาธารณสุขชายแดนไทย–มาเลเซีย ครั้งที่ 31 (The 31st Thailand–Malaysia Border Health Goodwill Committee Meeting 2018) ที่ โรงแรมอัลมีรอซ กทม. ว่า รัฐบาลไทยและรัฐบาลมาเลเซียที่มีการพัฒนาด้านสาธารณสุขร่วมกันอย่างยาวนาน มีการผลัดเปลี่ยนกันเป็นเจ้าภาพในการประชุม เพื่อปรับกลไกในการดําเนินงาน ซึ่งจากการประชุมที่ประเทศไทยเป็นเจ้าภาพครั้งนี้ได้ข้อสรุปร่วมกัน คือให้แต่ละจังหวัดแต่ละรัฐทั้ง 4 คู่ ระหว่างจังหวัดสงขลา สตูล ยะลา นราธิวาส ประเทศไทย กับรัฐกลันตัน เปอร์ลิส เคดาห์ เปรัค ประเทศมาเลเซีย มีการซ้อมแผนการรับมือกับโรคอุบัติใหม่ อุบัติซ้ําร่วมกัน การพัฒนาระบบการติดตามผู้ป่วยโรคติดต่อที่ให้สามารถเชื่อมต่อข้อมูลกันได้ มีเว็บไซต์ NK-TM Website เป็นช่องทางในการเชื่อมต่อข้อมูลสารสนเทศระหว่างกัน เพื่อการบริการทางวิชาการ การสื่อสารเชิงวิชาการ สร้างระบบการดูแลสุขภาพมารดาและทารกที่เชื่อมต่อข้อมูลการดูแลสุขภาพมารดาและทารก เช่น แผนการให้บริการวัคซีนในเด็ก เป็นต้น และการจัดทําแนวทางการส่งต่อผู้ป่วยข้ามแดนและเกิดการส่งต่อผู้ป่วยข้ามแดน ทําให้การแก้ไขปัญหาสาธารณสุขในพื้นที่ชายแดน 2 ประเทศ เป็นไปอย่างมีประสิทธิภาพ ตามมาตรฐานสากล และมีทิศทางของปัญหาที่ดีขึ้น ส่งผลให้ประชาชนของทั้งสองประเทศได้รับบริการด้านสาธารณสุขที่มีประสิทธิภาพตรงตามสภาพปัญหาของพื้นที่ในระหว่างทั้งสองประเทศที่เหมาะสมตามที่ควรได้รับตามสิทธิมากขึ้น
ทั้งนี้ ปัญหาสาธารณสุขแนวชายแดนที่สําคัญ คือ 1.ปัญหาโรคติดต่อและโรคอุบัติใหม่ ได้แก่ โรคมาลาเรีย วัณโรค โรคติดต่อทางเพศสัมพันธ์ เอดส์ โรคอุจจาระร่วง โรคซาร์ส ไข้หวัดนก 2.อนามัยแม่และเด็ก อัตราตายมารดาและทารกยังสูงกว่าเป้าหมายของประเทศ 3.การไหลทะลักของสินค้าทําลายสุขภาพ อาหารและยาที่ไม่ได้มาตรฐาน การลักลอบนําเข้า- ส่งออกอาหาร ยา และผลิตภัณฑ์ด้านสุขภาพที่ไม่ปลอดภัยและผิดกฎหมาย 4.ปัญหาการเข้าถึงระบบบริการสาธารณสุข 5.ปัญหาแรงงานข้ามชาติ ที่มีการอพยพเคลื่อนย้าย 6.ปัญหาด้านความมั่นคงที่ส่งผลกระทบต่อปัญหาสาธารณสุข
**************************************** 8 กรกฎาคม 2561
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดในพื้นที่กลุ่มจังหวัดที่ 6 (Sandbox) ขายทรัพย์สินได้กว่า 115 ล้านบาท
วันอาทิตย์ที่ 16 ธันวาคม 2561
กระทรวงยุติธรรม โดยกรมบังคับคดีจัดมหกรรมขายทอดตลาดในพื้นที่กลุ่มจังหวัดที่ 6 (Sandbox) ขายทรัพย์สินได้กว่า 115 ล้านบาท
กรมบังคับคดีจัดมหกรรมขายทอดตลาดในพื้นที่กลุ่มจังหวัดที่ 6 (Sandbox) ขายทรัพย์สินได้กว่า 115 ล้านบาท
เมื่อวันเสาร์ที่ ๑๕ ธันวาคม ๒๕๖๑ กรมบังคับคดี จัดมหกรรมขายทอดตลาดในพื้นที่กลุ่มจังหวัดที่ ๖ (Sandbox) จังหวัดสุโขทัย จังหวัดอุตรดิตถ์ จังหวัดเพชรบูรณ์ จังหวัดอุทัยธานี จังหวัดตาก จังหวัดนครสวรรค์ จังหวัดกําแพงเพชร จังหวัดพิจิตร และจังหวัดพิษณุโลก ณ ห้องวังธารา โรงแรมอมรินทร์ลากูน จังหวัดพิษณุโลก โดยได้รับเกียรติจากนายชัชพงศ์ เอมะสุวรรณ รองผู้ว่าราชการจังหวัดพิษณุโลก ร่วมสังเกตการณ์การประมูลขายทอดตลาด และกิจกรรมต่างๆ ภายในงาน โดยมีนางทัศนีย์ เปาอินทร์ รองอธิบดีกรมบังคับคดี พร้อมด้วยนางสาวรัชนี บุญเรือง ผู้เชี่ยวชาญเฉพาะด้านการบังคับคดีแพ่ง และนายไพบูลย์ ดิสสงค์ ผู้อํานวยการสํานักงานบังคับคดีจังหวัดพิษณุโลก ในฐานะหัวหน้าศูนย์ปฏิบัติการของสํานักงานบังคับคดี กลุ่มจังหวัดที่ ๖ (Sandbox) และคณะผู้บริหารกรมบังคับคดี ให้การต้อนรับ และร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่กลุ่มจังหวัดที่ ๖ โดยมีทรัพย์ที่พร้อมขายทอดตลาด จํานวน ๓๒๙ คดี ๓๖๖ รายการ ราคาประเมิน ๗๔๓,๗๖๒,๓๒๖.๐๗ บาท ซึ่งมีผู้สนใจเข้าฟังการขายทอดตลาดประมาณ ๓๐๐ คน สําหรับผลการขายทอดตลาดในวันนี้ ขายได้ ๑๑๙ คดี ๑๒๕ รายการ ราคาประเมิน ๙๓,๔๒๖,๐๔๐ บาท ขายได้เป็นเงินทั้งสิ้น ๑๑๕,๓๒๔,๐๐๐ บาท ซึ่งราคาขายได้สูงกว่าราคาประเมินคิดเป็นร้อยละ ๒๓.๔๔ โดยการขายทอดตลาดในครั้งนี้มีผู้ซื้อรายใหม่สนใจเข้าร่วมประมูลซื้อทรัพย์สินของกรมบังคับคดีมากขึ้น และประชาชนส่วนใหญ่เห็นว่าการจัดมหกรรมขายทอดตลาดนอกสถานที่ทําให้เกิดความสะดวก และสามารถหาซื้อทรัพย์ได้ในหลายพื้นที่มากยิ่งขึ้น นอกจากนี้ได้มีการจัดนิทรรศการเพื่อสร้างความรับรู้ทางกฎหมาย และการให้คําปรึกษาทางกฎหมาย โดยมีผู้สนใจขอรับคําปรึกษาทางกฎหมายเป็นจํานวนมาก